גלית בירנבוים-נבון

גלית בירנבוים-נבון (נולדה ב-10 בפברואר 1973) היא אשת שיווק ורצת אולטרה מרתון רב יומי ישראלית, אלופת ישראל באולטרה מרתון וסגנית אלופת העולם בריצה רב־יומית.<ref name=":4"></ref>

== ביוגרפיה ==
בירנבוים-נבון גדלה ברמת חן שברמת גן ושירתה בצה"ל כמש"קית חינוך. לאורך שנות ילדותה עסקה במגוון ענפי ספורט, בין היתר עסקה בג'ו-ג'יטסו, שיחקה כדוריד במכבי ארזים רמת גן והתנסתה מעט בריצה. בשנת 1999 סיימה תואר ראשון בלימודי מזרח אסיה והשפה הסינית באוניברסיטת תל אביב. בשנת 2002 סיימה תואר שני עם התמחות בשיווק בקריה האקדמית אונו.

ב-1996 התחילה לעבוד כדיילת אוויר באל על. עם השנים, לאחר השלמת התארים, עברה לתפקידים ניהוליים בחברה והייתה מנהלת אסטרטגיה שיווקית ומוצר, ולאחר מכן מנהלת תקשורת שיווקית של אל על. במסגרת התפקידים ניהלה שיווקית את פרויקט הבואינג 787 דרימליינר של אל על.<ref name=":3"></ref> משנת 2021 בירנבוים-נבון היא מנהלת השיווק של HOKA , מותג הנעלת ספורט.<ref name=":0" />

לעיתים בירנבוים-נבון מרצה בפני קהלים שונים על הדרך שעברה בעולם הספורט.

== קריירה בתחום הריצה ==
בשנת 2009 החלה בירנבוים-נבון לרכוב על אופני שטח ולהתאמן בריצה, והשתתפה במרוץ 10 ק"מ בתל אביב ובהמשך בחצי מרתון במרוץ עין גדי. ב-2011 החלה להתאמן עם מאמן והשתתפה בריצת המרתון הראשונה שלה. לאחר מכן רצה עוד מספר מרתונים בישראל ובעולם.

בשנים הבאות גילתה בירנבוים-נבון את תחום הריצה של האולטרה מרתון ורצה 61 קילומטרים במרוץ "סובב העמק" בעמק יזרעאל.<ref name=":2" /> בשנת 2015 הגיעה למקום הראשון מבין הנשים באליפות ישראל באולטרה מרתון, מרוץ של 60 קילומטרים שהתקיים בעמק המעיינות.<ref></ref> בהמשך השנה השלימה בירנבוים-נבון מרוץ 100 קילומטרים וסיימה במקום הראשון מבין הנשים.<ref name=":0" /><ref name=":3" />

לאחר מכן החלה להתאמן בתחום המרוצים הרב יומיים, עם המאמן קובי אורן - השיאן הישראלי בתחום, ולהתחרות בתחרויות ברחבי העולם. ב-2016 סיימה במקום השני מבין הנשים ובמקום השישי הכללי במרוץ הסיבולת בבזל, כאשר רצה 105.1 קילומטרים ב-12 שעות.

בשנת 2020, השלימה 626 קילומטרים בריצת סולו 6 ימים שהתקיימה בתל אביב. הריצה אורגנה כריצת סולו בישראל מכיוון שפרוץ מגפת הקורונה מנע מבירנבוים להשתתף באליפות העולם במרוץ רב-יומי שהייתה אמורה להיערך בהונגריה.<ref></ref><ref name=":3" /><ref></ref><ref></ref> בשנת 2022 הפכה בירנבוים-נבון לישראלית שרצה את המרחק הגדול ביותר בתחרות כאשר רצה 637.5 קילומטרים באליפות העולם בריצת 6 ימים שהתקיימה בהונגריה, וסיימה כסגנית אלופת העולם - תוצאה שמיקמה אותה בשנה הזו במקום התשיעי בעולם מבין הנשים.<ref name=":0" /><ref name=":1" /><ref name=":4" />

ב-2023 השתתפה בתחרות ריצת 48 שעות בצ'כיה וסיימה אותה במקום הראשון מבין הנשים ובמקום הרביעי הכללי, לאחר שרצה 271.5 קילומטרים. שיאה האישי במרוץ ל-48 שעות עומד על 281.6 קילומטרים, אותו קבעה ב-2018.<ref name=":1" /><ref name=":4" />

גלית בירנבוים-נבון היא האישה הישראלית הראשונה להתחרות בריצת אולטרה מרתון רב יומי חד-שלבי. היא מתחרה בתחרויות ברחבי העולם, ולאורך השנים זכתה במקומות הראשונים. מאז שהחלה לעסוק בתחום ב-2016, אורח חיים שלה כולל שגרת אימונים ותחרויות. בירנבוים-נבון מתעדת את הדרך שעברה ואת אורח החיים שלה בבלוג,<ref></ref> ומייעצת וחולקת את הניסיון שלה עם רצים השואפים להתחרות בתחום האולטרה מרתון.<ref></ref>

== חיים אישיים ==
גלית בירנבוים-נבון אם לשתי בנות, ומתגוררת עם משפחתה במודיעין.<ref name=":0" />

בנוסף לעבודתה כאשת שיווק, בירנבוים-נבון סיימה לימודי אימון אישי במכון אדלר והיא מאמנת אישית.

== קישורים חיצוניים ==
* 
* [https://statistik.d-u-v.org/getresultperson.php?runner=603871 תוצאותיה של גלית בירנבוים-נבון בריצות אולטרה מרתון], באתר DUV - סטטיסטיקות של ריצות אולטרה מרתון
* 
* 
* [https://www.mako.co.il/news-channel12?subChannelId=a13609b4086e4710VgnVCM200000650a10acRCRD&vcmid=2610a77c723c5710VgnVCM100000700a10acRCRD מה גורם לאמא בת 47 לרוץ 626 ק"מ במשך 6 ימים?] באולפן שישי של חדשות 12

== הערות שוליים ==

קטגוריה:אצניות ישראליות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:רצות מרתון ישראליות
קטגוריה:רצי אולטרה מרתון
קטגוריה:דיילות אל על
קטגוריה:ישראליות שנולדו ב-1973
קטגוריה:ישראלים שנולדו ב-1973